Archibald Wavell

Archibald Percival Wavell, naixito de Colchester (Essex) o 5 de mayo de 1883 y muerto en Londres o 24 de mayo de 1950, estió un militar britanico que plegó en as filas de l'Exercito britanico dica o ran de Field Marshal (mariscal), estando en activo dende 1901 dica 1943 y luitando en a Segunda Guerra Boer, en a Primera Guerra Mundial, en a revuelta arabe en Palestina 1936-1939 y en a Segunda Guerra Mundial, a on destacó en a campanya d'Africa d'o Norte y en a campanya d'o Pacifico. Antiparte, estió virrei d'a India dende 1943, cuan remató a suya carrera propiament militar t'adedicar-se a funcions politicas, dica 1947. Destacó en a campanya d'Africa d'o Norte en estar capable de redotar con muit pocos medios militars a l'Exercito italiano que prebaba d'invadir Echipto dende a suya colonia de Libia, encara que habió de reblar debant de l'abance d'as tropas de l'Exercito alemán (o Deutsches Afrika Korps que mandaba Erwin Rommel).

 Vinclos externos 

Categoría:Militars d'o Reino Uniu d'a Segunda Guerra Boer
Categoría:Militars d'o Reino Uniu d'a Primera Guerra Mundial
Categoría:Militars d'o Reino Uniu d'a Segunda Guerra Mundial
Categoría:Politicos d'o Reino Uniu d'a Segunda Guerra Mundial
Categoría:Naixius d'Essex
Categoría:Virreis d'a India
Categoría:1883 (naixencias)
Categoría:1950 (muertes)